Overberg-brande woed steeds op plekkeEiendom op Bettysbaai wat onder die brand deurgeloop het. Altesaam 31 woonhuise het is in puin gelê, 28 is deels verwoes en sowat 12 800 ha veld het afgebrand. Foto: Jean da Cruz (via Facebook) Video: Brandbestryders swoeg vanoggend voort teen brande in die omgewing van die Hemel-en-Aardevallei en Karwyderskraal naby Hermanus, maar hier kon skade aan eiendom tot dusver voorkom word. Op en rondom Bettiesbaai, waar die krag- en watertoevoer nog nie herstel is nie, is die brand bedwing en duur opruimingswerk vandag voort terwyl die brandweer ŉ oog hou om te voorkom dat die brand opvlam, sê die Overstrand-munisipaliteit in sy jongste opdatering oor Vrydag se verwoestende brand wat sowat 30 huise op Bettiesbaai in puin gelê het. Die brandweer het oornag die situasie op dié kusdorpie bly monitor nadat brande wat Saterdag opgevlam het, geblus is. Geen nuwe brande is die naweek op Bettiesbaai aangemeld nie en waar die brand nog gesmeul het, is dit geblus. Watertenks is by Penguin Place en Best Place in Clarence-rylaan (R44) geparkeer, terwyl die munisipaliteit nog nie weet wanneer Eskom die kragtoevoer sal herstel nie. In die kloof wes van Volmoed, sowat 5 km noordoos van Hermanus in die Hemel-en-Aardevallei, is brande nog aktief, maar dis moeilik bereikbaar. Ook hier is die situasie oornag gemonitor. Die munisipaliteit sê die bedreiging vir huise en die restaurant La Vierge in dié omgewing is afgeweer deur regstreeks en ongeregstreekse pogings op land en in die lug. By Franskraal, 50 km padlangs suidoos van Hermanus, is die brand onder beheer terwyl spanne gister begin opruim het. Suid van die R43 was Sondag geen brande wat opgevlam het nie, maar wes daarvan was ŉ 200 m lange aktiewe brandlyn. Brandbestryding is gister met grondspanne, ŉ helikopter en grondeienaars se hulp uitgevoer, maar geen gemeenskappe was in gevaar nie. Alle paaie in die Overstrand-omgewing behalwe die De Bosdampad is oop, onder meer die R44, R43, Karwyderskraal en R320. Verkeersbeamptes monitor die situasie deurentyd om toe te sien die paaie is veilig of om verkeer te herlei. Lees alle vorige berigte oor die Overberg-brand op Maroela Media. Bettys Bay Runaway Fire #BettysBayFire 11/01/19: There were 3 large runaway fires in the Overberg yesterday afternoon as gusting winds close to 100kph were pounding the coastline. I arrived in Bettys Bay shortly before 2pm as the fire barrelled down into the Eastern part of the town.I'm so grateful for being in the right place at the right time to assist people in need, particularly an elderly couple whose car had caught on fire as they were trying to escape. Our thoughts are with all those affected by these runaway fires and our heartfelt praise to everyone who helped throughout the afternoon and into the evening – Firefighters and their support teams, Volunteers, Officials and the surrounding communities all came to the aid of those in need!Filming for Walking with Fire: A Wildfire Documentary#FireIsEveryonesFightLatest updates – Greater Overberg FPA***Questions about the video***- Dogs barking in the house? The owner was on the property and they were not left alone- How many properties were affected? 31 Residential properties completely destroyed. 28 Properties sustained partial to major damage Posted by Justin Sullivan on Friday, January 11, 2019